stanford-oval/wikipedia huggingface dataset:
נתן בוקובזה
פטירתו והנצחתו

בחודש ניסן ה'תשס"ה (אפריל 2005), התגלתה מחלת הסרטן בגופו, והוא עבר טיפולים רפואיים בבית החולים הדסה עין כרם. במוצאי שבת פרשת בשלח (י"ג בשבט ה'תשס"ו, 11 בפברואר 2006) הוטס לטיפולים בבית חולים בגרמניה, וכשכשלו הוחזר לבית החולים "הדסה". רבו הרב מאיר הוסיף לו את השם "חזקיהו".
הוא נפטר בשבת הגדול, י' בניסן ה'תשס"ו (8 באפריל 2006). רבבות אנשים ליווהו בדרכו האחרונה. על קברו בבית העלמין בנתיבות הוקם מבנה לציבור המתפללים. את נוסח מצבתו כתב הרב מרדכי אליהו:
”אשרי איש ירא את ה' במצוותיו חפץ מאוד, פה נטמן הרב הגדול מעוז ומגדול, נתן מכוחו ומאונו להפצת תורה, תורתו הייתה תמה וברה ובהירה, נתינתו מממונו לעניים הייתה נסתרת, איש רב פעלים לתורה ולתעודה, הרה"ג ר' נתן בוקובזה זצ"ל ב"ר דניאל הי"ו ומרת חיה ע"ה, אשר קיבל באהבה ייסורים קשים לטובת כלל ישראל, נלב"ע ביום י' ניסן תשס"ו, יום פטירת מרים הנביאה, נטמן בעיר התורה והחסד נתיבות ת"ו, תנצב"ה”.
לאחר פטירתו נקראו המוסדות שהקים "מאורות נתן" על שמו, והם ממשיכים לפעול בניהול רעייתו. המוסדות מוציאים חוברות ומאמרים לזכרו ומפיצים עלון שבת "מידי שבת" עם סיפורים עליו ודברי תורתו, בעברית ובצרפתית. מדי שנה ביום פטירתו עורכים מוסדותיו הילולה לזכרו. בטבח שבעה באוקטובר הקימו מוסדותיו "בית חם" לחיילים בשיתוף "מרכז הבניה הישראלי", שמספק אלפי מנות אוכל ללוחמים מדי יום.
אביו הקים ישיבה בנתיבות לזכרו. אחיו הקימו את בית הכנסת "משכן נתן וחיה" בעיר אשקלון לזכרו ולזכר ואמו. הזמר אלעד שער הוציא את השיר "בלעדיך" לזכרו.
ספריו

הרב בוקובזה הוציא לאור בשנותיו האחרונות מספר ספרי סגולות ותפילות, תחת הכותר "בני חיי ומזוני". כמו כן כתב ספר מקיף בהלכות מעשר כספים, אך לא הספיק להוציאו לאור. מקצת מדברי תורתו הודפסו בספר הזיכרון "זיכרון נתן" שהוציא לאור בנו הבכור בשנת ה'תשס"ט (2009).
בשנותיו האחרונות מימן פרויקט (שלא התממש) של ביאור התלמוד בבלי, שבו יצא לאור כרך אחד על מסכת בבא קמא.
תמונות מחייו

הרב נתן בוקובזה סנדק בברית
הרב נתן בוקובזה עם הרב עובדיה יוסף
הרב נתן בוקובזה עם הרב מרדכי אליהו
הרב נתן בוקובזה עם הרב יעקב יוסף
הרב נתן בוקובזה כחייל צה"ל בכותל
הרב נתן בוקובזה בשיעור תורה
הרב נתן בוקובזה בחלוקת כסף לתלמידי ישיבתו
הרב נתן בוקובזה בחלוקת מזון בחנוכה בימי חוליו
הרב נתן בוקובזה נואם בכנס של מוסדותיו (2004)
לקריאה נוספת

דניאל בוקובזה, "זיכרון נתן", הוצאת מוסדות מאורות נתן, ניסן ה'תשס"ט (אפריל 2009)
יהודה אדרי ואליהו שלום בוקובזה, "עמוד החסד", הוצאת מוסדות מאורות נתן, ה'תשע"ג (2013)
הערות שוליים

↑  "הרב בוקובזה זצ"ל: "אני חי בשביל לעזור לעם ישראל"". נבדק ב-2017-04-09.
↑  יהודה אדרי, "עמוד החסד", הוצאת "מאורות נתן", עמודים 19–25. שם המשפחה המקורי הוא "בוכבזה", קיצור של "אבו כבז" - "אבי הלחם", משפחת אופים
↑  עודד מזרחי, מקובל על העם - סיפור לשבת, באתר ערוץ 7, 30 במרץ 2017
↑  "עמוד החסד", עמודים 48-52
↑  "עמוד החסד", עמוד 29
↑  "עמוד החסד", עמוד 221 (הרחבה - מעמוד 321 והלאה)
↑  "עמוד החסד", עמוד 314
↑  שושנה שנקר, מקובלים עלינו: 'המקובלים' כבשו גם את הרדיו האזורי והפכו לפצצת רייטינג המאיימת להטביע את האולפנים בערימות של פקסים ומאות שיחות טלפון של מאזינים, ידיעות אחרונות, 7 ימים (24.12.99), עמ' 50-56)
↑  לדוגמה - כעת תוכניתו של המקובל הרב נתן בוקובזה בנושא הפסח, באתר ערוץ 7, 18 באפריל 2005
↑  תוכנית מיוחדת של הרב נתן בוקובזה לראש חודש אדר, באתר ערוץ 7, 27 בפברואר 2006
↑  "עמוד החסד", עמוד 32
↑  "עמוד החסד", עמוד 30
↑  "עמוד החסד", עמודים 38-39
↑  רישום העמותה, באתר מאגר העמותות (כ"ד בתמוז ה'תשנ"ז, 29 ביולי 1997)
↑  רישום העמותה, באתר מאגר העמותות (כ"ז באלול ה'תשנ"ט, 8 בספטמבר 1999)
↑  תמר רותם, ניר בן ארצי, הרנטגן והבאבא ברוך - הצדיקים חדשים, באתר הארץ, 29 בספטמבר 2005
↑  ראו למשל באתר 'עזרת חולים' רחובות
1 2  שרות 'הקול החרדי', תפילות לרפואת הרב בוקובזה, באתר בחדרי חרדים, 12 במרץ 2006
↑  היום: תפילת ילדים נגד העקירה, באתר ערוץ 7, 22 במרץ 2005
↑  תלמוד ישראל – גליון 130
↑  יוסף גרינבוים, הגר"ד לאו חשף מה חזה הרב נתן בוקובזה זצ"ל 11 יום לפני מותו • צפו, באתר חרדים10, 6 באפריל 2017
↑  ראה בתוך - יהודה שלזינגר, 'עשה לך רב', באתר ישראל היום, ‏11.03.2016
↑  הסופר הרב יוסף אליהו, בחזרה אל התמימות, באתר ערוץ 7, 10 באפריל 2008
↑  עודד מזרחי, נתיבות הברכה, באתר "ישיבה"
↑  יוסי יהושוע, קופת חולים "מאוחדת" מציעה: ברכה במקום תרופה, באתר ynet, 9 במרץ 2003
 הטיפול החדש בקופת חולים "מאוחדת": ברכה מהמקובל, באתר וואלה, 9 במרץ 2003
↑  נציב שירות המדינה לשעבר שמואל הולנדר - על הרב נתן בוקובזה, שידור בכאן ב. 2018
↑  ערוץ 7, הרב נתן בוקובזה הובא היום למנוחות, באתר ערוץ 7, 9 באפריל 2006
שבת אחרונה במחיצת הרב בוקובזה ז"ל, באתר ערוץ 7, 11 באפריל 2006
↑  חיים שפיגל, הרב נתן בוקובזה זצ"ל, באתר בחדרי חרדים, 9 באפריל 2006
↑  (בקישורים החיצוניים)
↑  זאב בלוי, הילולת הגה"צ הרב נתן בוקובזה זצוק"ל במלאת 13 שנה לפטירתו, 3 במאי 2019, jdn
↑  "מסעדת הוויקטור"-בית חם לחיילים
↑  שמוליק חדד, מצוקת מקום: מתפללים בדירות ומפריעים לשכנים, באתר mynet (כפי שנשמר בארכיון האינטרנט), 24 בנובמבר 2013
בית כנסת משכן נתן וחיה, אשקלון,  באתר כיפה, 20 בפברואר, 2018
↑  אלעד שער - בלעדייך // Elad Shaer - Biladecha, באתר יוטיוב (מצוין בעטיפת הדיסק "רק עוד רגע")
↑  "בני" - בוקובזה נתן יעל, "חיי" - רמז לאמו חיה (לדבריו בהקדמות)
↑  הרב נתן בוקובזה – הספר, באתר ערוץ 7, 31 במאי 2013
| --- | --- |
בקרת זהויות :  NLI: 987007498733905171  ISNI: 0000 0000 6825 4884  LCCN: n2018037017  VIAF: 97291158   WorldCat (עם VIAF): 97291158 
הרב נתן בוקובזה נואם
"בית החסד" שהקים הרב נתן בוקובזה בנתיבות
אדם (דמות מקראית)

| --- | --- |

בריאת האדם. ציורו של מיכלאנג'לו "בריאת האדם" בתקרת הקפלה הסיסטינית, המחצית הראשונה של המאה ה-16
 בת זוג:  חוה
 צאצאים:  קין, הבל, שת
אָדָם (מכונה בפרשנות המקרא: אדם הראשון) הוא דמות מקראית. לפי סיפור בריאת העולם שבספר בראשית הוא היה האדם הראשון עלי אדמות, ואבי האנושות כולה. פרק א' בספר בראשית מספר כי האדם נברא על ידי אלוהים ביום השישי לבריאת העולם, ביחד עם האישה:
וַיִּבְרָא אֱלֹהִים אֶת-הָאָדָם בְּצַלְמוֹ, בְּצֶלֶם אֱלֹהִים בָּרָא אתוֹ זָכָר וּנְקֵבָה בָּרָא אֹתָם.
פרק ב' מספר כי אלוהים יצר את אדם הראשון מהאדמה, עוד לפני הצמחים, החיות והאישה, והניח אותו בגן עדן כדי שיעבד את הגן וישמור עליו.
וַיִּיצֶר ה' אֱלֹהִים אֶת הָאָדָם עָפָר מִן הָאֲדָמָה וַיִּפַּח בְּאַפָּיו נִשְׁמַת חַיִּים וַיְהִי הָאָדָם לְנֶפֶשׁ חַיָּה.  וַיִּטַּע ה' אֱלֹהִים גַּן בְּעֵדֶן מִקֶּדֶם וַיָּשֶׂם שָׁם אֶת הָאָדָם אֲשֶׁר יָצָר... וַיִּקַּח ה' אֱלֹהִים אֶת הָאָדָם וַיַּנִּחֵהוּ בְגַן עֵדֶן לְעָבְדָהּ וּלְשָׁמְרָהּ.
אדם היה בן זוגה של חוה, האישה הראשונה, שעל פי פרק ב' נוצרה מצלעו כדי לשמש כ"עזר כנגדו". לאחר חטא עץ הדעת גורשו שניהם מגן עדן.
לפי פרק ה' בספר בראשית, אדם נפטר בגיל תשע מאות ושלושים שנה. לפי הכרונולוגיה המקראית והמסורתית היה זה בשנת תתק"ל (2831 לפנה"ס).
מדרש שמו

במדרש שמו של אדם אפשר לראות את צורת לשון נופל על לשון: אדם-אדמה. לדעת חוקרי מקרא זוהי אטימולוגיה עממית.
אדם בסיפורי הבריאה

לסיפור בריאת אדם וחוה ישנן שתי גרסאות. לפי המסופר בבראשית א', אדם וחוה נבראו ביום השישי בצלם אלוהים. על-פי סיפור הבריאה השני, אלוהים ברא את האדם, הניחו בגן עדן. תחילה אלוהים ברא את בעלי החיים והביאם אל האדם, אך הוא לא מצא בהן "עֵזֶר כְּנֶגְדּוֹ". לכן יצר אלוהים את האישה מצלעו כדי להפיג את בדידותו: "לֹא-טוֹב הֱיוֹת הָאָדָם לְבַדּוֹ; אֶעֱשֶׂה-לּוֹ עֵזֶר כְּנֶגְדּוֹ" הכתוב במקרא אינו מציין מי מהברואים נברא ראשון, אדם או חוה. בניגוד לסיפור בריאת האדם בבראשית א', בריאת האדם בבראשית ב' נמסרת באריכות, האדם נוצר מן העפר ואילו האישה נוצרת מצלעו.
כמה ממדרשי האגדה מפרשים את הכתוב "זָכָר וּנְקֵבָה, בָּרָא אֹתָם" כי האדם נברא דו-פרצופין. במקור אחר נכתב: "אמר רבי ירמיה בן אלעזר, בשעה שברא הקב"ה את אדם הראשון אנדרוגינוס בראו, הדא הוא דכתיב 'זכר ונקבה בראם' ".
הגאון מווילנה רואה במצב הפיזי בסיפור הבריאה הראשון, של אדם וחוה בבראשית א', יחסים של ניכור. החסידות קוראת למצב הבריאה השני בו נוצרה חוה מצלעו של אדם: 'פנים אל פנים'. רבי מנחם נחום מצ'רנוביל, כתב כי: "בחינת זיווג פנים בפנים נקרא התכללות" ובכך רומז לאירוע הכלולות.
חטא בגן עדן

לפי המסופר בספר בראשית, פרק ב', פסוק ט"ז מצווה אלוהים על אדם לא לאכול מפרי עץ הדעת וזאת לפני בריאת האישה. הסיפור בספר בראשית, פרק ג' מספר כי הנחש פנה אל האישה. האישה עונה לנחש בלשון רבים. לאחר שחוה טועמת מהפרי היא נותנת לאדם לטעום. המקרא אינו מספר על דו-שיח שהתקיים ביניהם. אדם וחוה מגורשים מגן עדן כי אכלו מפרי עץ הדעת וכך קונים לעצמם דעת, כלומר את היכולת להבחין בין טוב לרע. אדם וחוה מתנערים מאחריות כאשר ה' פונה אליהם בשל מעשה החטא.
עונשו של אדם

לאחר החטא נענש אדם בידי אלוהים: "אֲרוּרָה הָאֲדָמָה בַּעֲבוּרֶךָ" דברים אלו מבוארים על ידי הכתוב בהמשך "בְּעִצָּבוֹן תֹּאכְלֶנָּה כֹּל יְמֵי חַיֶּיךָ. וְקוֹץ וְדַרְדַּר תַּצְמִיחַ לָךְ וְאָכַלְתָּ אֶת-עֵשֶׂב הַשָּׂדֶה. ". מאמץ קשה זה של עבודת האדמה לא תמיד יניב פרי למאכל. מאחר שאדם נענש בגירוש מגן עדן יוצא האדם אל העולם שמחוץ לגן. למקום זה אלוהים לא רצה להביאו. מקום בו יאלץ לעבד את האדמה בזיעת אפו.
משפחתו

לאדם וחוה נולדו בתחילה שני בנים, קין והבל.

כשהיה אדם בן מאה ושלושים (בשנת ק"ל) נולד לו שת, וכן נולדו לו עוד בנים ובנות שלא הוזכרו בשמם. שמות כאלו קיימים במקורות חיצוניים.
בתלמוד מובא שקין והבל נולדו כל אחד עם אחות תאומה, ודרשו כן מיותר המילים 'את' בפסוק: ”ותוסף ללדת את אחיו את הבל” (ספר בראשית, פרק ד')', הבל ואחותו, קין ואחותו". לפי בראשית רבה נולדה עם קין תאומה אחת ועם הבל שתי תאומות.
רבי יצחק אברבנאל מביא בשם "ספרי האומות" ששמה של תאומת קין היא קלמנה ושם תאומת הבל היא בלבירה: ”וכתוב בספרי האומות שתאומות קין שהיתה אשתו היתה שמה קלמ"אנא ותאומות הבל שהיא אשתו היתה שמה בלב"ירא”
בספר היובלים נזכרו שמותיהם של שתי בנות שנולדו לאדם ואשתו:
א. ובשבוע השלישי ליובל השני ילדה את־קין וברביעי ילדה את הבל ובחמישי ילדה את בתה עוֶן:.. י. ובשבוע השישי הוליד את בתו עצורה:
כמו נאמר שם כי קין התחתן עם אחותו 'עון': ”ויקח קין את אחותו עון לו לאשה” (ספר היובלים, ד, יא).
שם נוסף המופיע בספרים חיצוניים הוא 'הויה', חומקמה, או דבורה.
מראהו

במדרשי חז"ל מופיעים מספר תיאורים של אדם הראשון, לפיהם היה עצום בגודלו ויפה תואר. הוא נברא כגבר בן 20, מושלם במראהו, והתלמוד מונה אותו בין הדמויות היפות ביותר בהיסטוריה, דרגה אחת מתחת לאל עצמו. אגדה תלמודית מספרת כי אפילו מלאכי השרת התבלבלו בין אדם הראשון לאלוהים, עד שהאל הפיל שינה על האדם כדי להדגיש את ההבדל ביניהם (אלוהים אינו זקוק לשינה).
במסכת חגיגה כתוב שגובהו של אדם הראשון היה עצום: כאשר עמד ראשו נגע בשמים, וכאשר שכב נגעו רגליו בכיפת השמים במזרח וראשו נגע בכיפת השמים במערב. לאחר חטא עץ הדעת, האל הניח את ידו על ראשו של האדם והנמיך אותו.
מקבילה במיתולוגיה הבבלית

כאשר נברא אנכידו, אחד מגיבורי המיתולוגיה המסופוטמית, הוא חי בחברת החיות. הקדשה "שמחת" מפתה אותו לקיום יחסי מין, אכילת לחם ושתיית שיכר, ובכך משתנה הווייתו מאדם-חיה לאדם שחי בחברת בני אדם. יש חוקרים המשווים בין המעבר של אנכידו מחיים בהרמוניה עם הטבע לחיים בחברה אנושית מתורבתת לגירוש האדם מגן העדן לאחר חטא עץ הדעת.
בחז"ל

חלק ממזמורי ספר תהילים מיוחסים לאדם:
דוד כתב ספר תהילים על ידי עשרה זקנים: על ידי אדם הראשון, על ידי מלכי-צדק, ועל ידי אברהם, ועל ידי משה, ועל ידי הימן ועל ידי ידותון, ועל ידי אסף, ועל ידי שלושה בני קורח
המחלקה לחקירות שוטרים

| --- | --- |

 מידע כללי
 מדינה:  ישראל 
 תחום שיפוט:  ישראל 
 סוכנות אם:  משרד המשפטים 
 תאריך הקמה:  1992 
 אתר רשמי
 
המחלקה לחקירות שוטרים (בראשי תיבות: מח"ש) היא מחלקה בפרקליטות המדינה בישראל, שתפקידה לחקור האשמות בדבר ביצוען של עבירות פליליות על ידי שוטרים ומתנדבים במשטרת ישראל.
תפקידים וסמכויות

לרוב עוסקת המחלקה בחקירת עבירות פליליות שבביצוען חשודים אנשי משטרה. כמו כן עוסקת מח"ש בחקירת חשדות לביצוע עבירות פליליות על ידי אנשי השב"כ, וזאת בהינתן הנחיה לכך מאת היועץ המשפטי לממשלה.
מח"ש עוסקת ככלל בחקירת עבירות פליליות שהעונש הקבוע בגינן בחוק עולה על שנת מאסר, ושהחשודים בביצוען הם שוטרים (כולל שוטרי מג"ב בשירות חובה או קבע וכולל מתנדבים במשטרה) או בחקירת אזרחים החשודים בביצוע עבירות ביחד עם שוטרים. החקירות עוסקות בשלל נושאים ובהן בעבירות של טוהר המידות, עבירות מין, עבירות נשק, עבירות רכוש, אלימות במשפחה, וחקירת מקרים רבים של שימוש בכח שלא כדין מצד שוטרים כלפי אזרחים. בנוסף, מח"ש מנפיקה אישורי שפיטה לרשויות התביעה השונות - זאת כאשר ישנן תלונות הדדיות על אלימות בין שוטר לאזרח, וכאשר התביעה מעוניינת להגיש כתב אישום נגד האזרח בגין תקיפת שוטר.
סגל המחלקה כולל פרקליטים, אנשי מנהלה וחוקרים, בעלי סמכויות של אנשי משטרה לצורך ביצוע החקירות. בראש המחלקה עומד פרקליט מפרקליטות המדינה, עם סמכויות של פרקליט מחוז, ובעל סמכות להורות על העמדת שוטרים ואזרחים שביצעו עבירה ביחד עם שוטרים לדין פלילי, או להורות על העמדת שוטרים לדין משמעתי, בכל הנוגע לשימוש בכח שלא כדין.
ראשי מח"ש

בראש היחידה לחקירת פנים עמדו בשנותיה הראשונות: עוזי נבות, הרי בלומנפלד, בלה ויינשטוק, דליה גלעד ורות גדות.
| מניין | תמונה | שם | תקופת כהונה | הערה |
| --- | --- | --- | --- | --- |
| 1 |  | ערן שנדר | 1992–2003 |  |
| 2 |  | הרצל שבירו | 2003–2010 |  |
| 3 |  | אורי כרמל | 2011–2018 | בשנת 2016 כרמל שהה בחופשת מחלה |
| מ"מ |  | משה סעדה | 2016 | מילא את מקומו של אורי כרמל |
| 4 |  | קרן בר-מנחם | : 2018–הווה |  |
יחידות מקבילות

נוסף על מח"ש, גם המחלקה לטיפול בתלונות הציבור על המשטרה מטעם משטרת ישראל עוסקת לעיתים בפניות שאזרחים שולחים וקשורים לתלונות על גורמים במשטרה. ההבדל העיקרי הוא שמח"ש אינה כפופה למשטרה, ואילו המחלקה לטיפול בתלונות הציבור היא מטעם משטרת ישראל.
בלהב 433 קיים גוף במתכונת זהה למח"ש, החוקר פניות לגבי התנהלות לא חוקית בתוך כותלי הכלא של אנשי שירות בתי הסוהר, הנקרא יאח"ס (היחידה הארצית לחקירות סוהרים).
היחידה לחקירות פנים (היחק"פ) בצה"ל חוקרת שוטרים צבאיים בכלל ואנשי מצ"ח בפרט. בניגוד למח"ש, היחק"פ מורכבת מחוקרי מצ"ח שעברו ליחידה כחלק ממסלול שירותם.
בתרבות

סדרת הטלוויזיה "מנאייכ" עוסקת בשוטרים עבריינים ובניסיון של חוקרי מח"ש להביא לתפיסתם.
ראו גם

אלימות משטרתית
לקריאה נוספת

בני צברי, מח"ש: סיפורה של המחלקה לחקירות שוטרים במשרד המשפטים, 2020.
הערות שוליים

↑  ראובן שפירא, מי מפחד מחקירות פנים במשטרה, דבר, 14 במאי 1981
↑  זאב סגל, המשטרה בעידן של אלימות, מעריב, 12 במרץ 1979
↑  ראובן שפירא, המטרה: חיל מסודר וממושמע יותר, דבר, 10 בפברואר 1980
↑  מינהל מודיעין יוקם במשטרת ישראל, דבר, 4 באפריל 1980
↑  ראובן שפירא, נוכח הביקורת: המפכ"ל מארגן מחדש היחידה לחקירות פנים, דבר, 14 במאי 1981
↑  ראובן שפירא, מאזני הצדק של המשטרה, דבר, 27 במרץ 1981
↑  אלי דנון, במשטרה תובעים: להעביר היחידה לחקירות פנים למשרד המשפטים, מעריב, 31 במאי 1984
↑  בלה מצליפה בניצבים, חדשות, 5 ביולי 1990
↑  ברוך מאירי, מרידור: חקירות פנים במשטרה עוברות למשרד המשפטים, מעריב, 30 באוקטובר 1991
↑  עינת ברקוביץ, שיישאר בינינו, חדשות, 7 במאי 1993
↑  הודעה בדבר מינוי ועדת בדיקה ממשלתית לפי חוק הממשלה, ילקוט הפרסומים 8688, 12 בפברואר 2020
↑  אברהם בלוך, ‏מכה לאוחנה: בג"צ הקפיא את פעילות ועדת מח"ש, באתר "סרוגים", 24 בפברואר 2020
↑  בג"ץ 1182/20 משמר הדמוקרטיה הישראלית נ' שר המשפטים ואחרים, ניתן ב־10 בפברואר 2021
↑  אישור שפיטה ממח"ש – נוהל אישור שפיטה | עו"ד פלילי אופיר מזר, ‏2023-09-17
↑  רב פקד בלומנפלד בראש היחידה לחקירות פנים, דבר, 20 ביולי 1981
↑  קצינים בכירים בצמרת המשטרה, מעריב, 15 במרץ 1984
↑  יאיר פידל, בקרוב: כתב־אישום נגד כרמלי, חדשות, 13 בינואר 1986
יאיר פידל, סגן מפקד המשמר האזרחי חשוד בקבלת טובות הנאה, חדשות, 3 בספטמבר 1986
↑  יוסי הימן, החוקר של יערי נחשד בשיבוש הליכי חקירה, חדשות, 26 בנובמבר 1986
↑  אייל ארליך, טרנר עמית. נזיפה עם היסטוריה., מעריב, 5 ביולי 1991
| --- | --- |
בקרת זהויות :  NLI: 987007390462105171  VIAF: 24151715579013780356   WorldCat (עם VIAF): 24151715579013780356
עמיקם נורקין

| --- | --- |

 לידה:  20 בדצמבר 1966 (בן 58) ישראל בית שערים, ישראל
 מדינה:  ישראל ישראל
 השכלה:  אוניברסיטת חיפה 
 השתייכות:   צבא הגנה לישראל
 תקופת הפעילות:  1985–2022 (כ־37 שנים)
 דרגה:   אלוף
 תפקידים בשירות
 טייס קרב במטוסי F-15 ו-F-16   מפקד טייסת 133   מפקד טייסת 253   ראש מחלקת המבצעים   מפקד בסיס תל נוף  ראש להק האוויר   ראש מטה חיל האוויר   ראש אגף התכנון   מפקד חיל האוויר
 פעולות ומבצעים
 האינתיפאדה הראשונה     המערכה ברצועת הביטחון   האינתיפאדה השנייה     מלחמת לבנון השנייה   מבצע עופרת יצוקה  מבצע עמוד ענן   מבצע צוק איתן  מבצע שומר החומות
 עיטורים
  עיטור לגיון ההצטיינות (ארצות הברית) עיטור הכבוד של הרפובליקה הפדרלית הגרמנית
 
האלוף עמיקם נורקין בכנס מפקדי חילות האוויר בבית הנשיא
מפקד הלופטוואפה אינגו גרהרץ ונורקין באנדרטה במחנה הריכוז דכאו לאחר "מטס זיכרון לעתיד", אוגוסט 2020
עמיקם נוֹרקין (נולד ב-20 בדצמבר 1966) הוא קצין בדימוס בצה"ל בדרגת אלוף, שכיהן כמפקד חיל האוויר החל מאוגוסט 2017 ועד אפריל 2022. בעבר כיהן בין היתר כראש אגף התכנון, ראש להק האוויר וראש להק המטה בחיל האוויר.
ביוגרפיה

עמיקם נורקין נולד וגדל במושב בית שערים שבעמק יזרעאל, בן לתלמה ואבשלום. סבו מצד אמו היה ממייסדי נהלל וסבו מצד אביו היה מראשוני אגודת השומרים. הוא קרוי על שמו של עמיקם שמאי, בן דודו של אביו, שנהרג ב-16 במאי 1966 כאשר הג'יפ שבו נסע עלה על מוקש סורי. למד בתיכון חקלאי נהלל.
נורקין הוא בוגר המכללה לביטחון לאומי, ובעל תואר שני במדעי החברה בהצטיינות מאוניברסיטת חיפה. עבודת המוסמך שלו היא בנושא "השפעות מהפכת המידע והשינויים באופי המלחמה על מודל הפיקוד והשליטה בכוח האווירי".
ביוגרפיה > שירות צבאי

ביולי 1985 התגייס לצה"ל וסיים קורס טיס מס' 113 במגמת קרב ביולי 1987 כחניך מצטיין. לאחר ארבעה חודשי טיסה על סקייהוק בשלב האימון המתקדם בטייסת 116, שובץ ב-1988 בטייסת 133, טייסת F-15, ובכך היה לטייס ה-F-15 הצעיר ביותר בעולם. בתחילת שנות ה-90 שימש סמ"ט ב' בטייסת 69 שהטיסה מטוסי קורנס והשתתף בגיחות הפצצה במהלך מבצע דין וחשבון. הדריך במגמת "מתקדם קרב" בבית הספר לטיסה, באמצע שנות ה-90 מונה לסמ"ט א' בטייסת 140 שמטיסה מטוסי F-16 והשתתף במבצע ענבי זעם. בתפקידו הבא שימש ראש מדור במחלקת מבצעים של חיל האוויר.
בשנים 1999 עד 2002 פיקד על טייסת 133. כמפקד הטייסת הוביל מבנה מטוסי צילום להבאת מודיעין על הספינה קארין איי בים האדום, לקראת השתלטות כוחות חיל הים עליה. כמו כן הוביל את הפריסה הראשונה של מטוסי חיל האוויר לאימון משותף בארצות הברית עם חיל האוויר האמריקאי. ב-2003 נבחר להוביל את צוות הקליטה של ראשוני מטוסי ה-F-16I ("סופה") בחיל האוויר, כמפקד טייסת 253 המתחדשת.
שירת כראש מחלקת המבצעים בחיל האוויר בדרגת אל"ם, בתקופת ביצוע תוכנית ההתנתקות, חטיפת גלעד שליט ובמלחמת לבנון השנייה, היה אמון בין היתר על ההכנות למבצע משקל סגולי. לאחר מכן יצא ללימודים במכללה לביטחון לאומי. בשנים 2009 עד 2012 כיהן כמפקד בסיס תל נוף בדרגת תא"ל, ובמרץ 2012 מונה לראש להק האוויר, האחראי על הפעילות המבצעית, על פעילות האימונים וההדרכה, ועל הפעילות השוטפת של החיל. בנובמבר 2012 היה ממפקדי הסיכול הממוקד של אחמד ג'עברי, שהיה מהלך הפתיחה במבצע עמוד ענן. באוגוסט 2014 מונה לראש מטה חיל האוויר ומילא תפקיד זה עד יוני 2015.
ב-16 ביולי 2015 הועלה לדרגת אלוף ומונה לראש אגף התכנון בצה"ל. בתפקיד זה שירת עד 2 ביולי 2017.
ביוגרפיה > שירות צבאי > מפקד חיל האוויר

ב-14 באוגוסט 2017 מונה למפקד חיל האוויר הישראלי, והחליף בתפקיד את האלוף אמיר אשל. בתחילת כהונתו הוכרזו מטוסי F-35 לייטנינג II של חיל האוויר כמבצעיים, ואף רשמו תקיפת בכורה והפלת בכורה עולמיות. תקיפות אוויריות של ישראל בסוריה, שהחלו בתקופת קודמו בתפקיד, נמשכו גם בתקופת נורקין. תקיפות בולטות היו העימות האווירי בין ישראל לסוריה ואיראן בפברואר 2018, תקיפת שדה התעופה T-4 באפריל 2018, תקיפת מחסן התחמושת האיראני בסוריה באפריל 2018, ומבצע בית הקלפים במאי 2018. בעקבות מתקפת הטילים בלטקיה בספטמבר 2018, שבמהלכה הפילו כוחות נ"מ סוריים מטוס איליושין Il-20M רוסי, יצא נורקין לרוסיה על מנת להציג לרוסים את ממצאי התחקיר של צה"ל ולהפיג את המתחים שנוצרו בעקבות התקרית.
בתחילת ספטמבר 2019 הוענק לו אות לגיון ההצטיינות על תפקוד יוצא דופן כמפקד חיל האוויר, על הגברת שיתוף הפעולה בין המדינות, ועל הצלחת ההפעלה של מטוס ה"אדיר" (F-35I). האות הוענק לו בארצות הברית במסגרת ביקור שבו נפגש עם דייוויד גולדפיין, מפקד חיל האוויר האמריקאי, ועם בכירים נוספים בחיל האוויר ובמערכת הביטחון.
באוגוסט 2020, בעיצומה של התפרצות נגיף הקורונה בישראל, הוביל את משלחת חיל האוויר לגרמניה, לתרגיל משותף Blue Wings 2020 עם הלופטוואפה, חיל האוויר הגרמני. ב-18 באוגוסט 2020, במהלך התרגיל, נורקין ומקבילו הגרמני אינגו גרהרץ הובילו את "מטס זיכרון לעתיד" – מטס של מטוס נחשון מטייסת 122 ושני מטוסי ברק מטייסת 105 בלוויית שני מטוסי יורופייטר טייפון גרמנים, אשר עבר מעל מחנה הריכוז דכאו ומעל בסיס חיל האוויר פירסטנפלדברוק, המקום שבו נרצחו תשעה ישראלים בטבח הספורטאים באולימפיאדת מינכן ב-1972.
ביום העצמאות ה'תשפ"א (2021) השתתף אישית במטס ההצדעה לחברה הישראלית. במאי 2021 פיקד על החיל במבצע שומר החומות נגד חמאס והג'יהאד האסלאמי ברצועת עזה. באוקטובר של אותה שנה העניקה לו שגרירת גרמניה בישראל סוזאנה ואזום-ראינר את עיטור הכבוד של הרפובליקה הפדרלית הגרמנית כאות הערכה על פועלו.
ב-4 באפריל 2022 סיים נורקין את תפקידו כמפקד חיל האוויר והוחלף בידי תומר בר. לאורך הקריירה שלו צבר כ-4,500 שעות טיסה.
ביוגרפיה > לאחר פרישתו מצה"ל

בנובמבר 2022 מונה לדירקטור בחברת הלוגיסטיקה אוריין ש.מ..
באפריל 2023 הקים ביחד עם שמעון צנציפר את Aerospace Spirit, העוסקת בעולמות הביטחון, החלל והתעופה ומספקת שירותי ליווי וייעוץ אסטרטגי לחברות טכנולוגיות, תעשייה וגופים ביטחוניים בארץ ובעולם. כמו כן, עוסקת החברה ביזמות ופרויקטים בתחום.
ביולי 2024, חברו Aerospace Spirit ו-Key1 Capital להקמת Ace Capital Partners, קרן השקעות בתחום הביטחון, האוויר והחלל.
ב-5 במרץ 2025 הקים הרמטכ"ל אייל זמיר צוות מומחים בראשות אלוף במיל' סמי תורג'מן כדי לבחון מחדש את תחקירי 7 באוקטובר של צה"ל, ולהציג לו את הממצאים. בנוסף הצוות כולל את נורקין, מפקד חיל הים לשעבר האלוף במילואים אליהו שרביט, ולצידם בכירים נוספים כמו תת-אלוף במילואים עופר לוי וקציני מודיעין.
חיים אישיים

נורקין נשוי לאביבה (לבית טל) ואב לשלוש בנות. בן דודו הוא תא"ל יפתח נורקין, שמשמש מפקד עוצבת המפץ.
הערות שוליים

↑  האלוף עמיקם נורקין מונה למפקד חיל האוויר, באתר כלכליסט, 10 באוגוסט 2017
↑  ראש להק אוויר הנבחר: תא"ל עמיקם נורקין, באתר חיל האוויר הישראלי
↑  דף לזכר עמיקם שמאי, ב"לעד" – אתר לזכר האזרחים חללי פעולות האיבה
↑   אמיר אורן, ההסכם עם איראן || סוף עידן המכה הראשונה, באתר הארץ, 30 בנובמבר 2013.
↑  דרור מרום, ‏נוער F-15, בטאון חיל האוויר 173, מרץ 1990, עמ' 30–33, באתר הספרייה הדיגיטלית להיסטוריה ומורשת חיל האוויר
↑  יוסי יהושוע וראובן וייס, המיועד, באתר ynet, 10 באוקטובר 2016
↑  רן רוזנברג, ‏סופה מתקרבת, באתר חיל האוויר הישראלי
↑  אור יעקב ושיר בן-אור, ‏טובים השניים, באתר חיל האוויר הישראלי
↑  לילך גונן, אתר חיל האוויר, כך השמיד חיל האוויר את רוב מערך הרקטות של חזבאללה, באתר צה"ל (דרך ארכיון האינטרנט), 15 ביולי 2012
↑   אלוף עמיקם נורקין- עשור למלחמת לבנון השנייה, סרטון  באתר יוטיוב
↑  יוסי יהושוע וראובן וייס, "אלפא, חד וחלק", ידיעות אחרונות, ‏ 5 באפריל 2013.
↑  עדו בן פורת, מפקד חדש לאגף התכנון: "מבין את גודל השעה", באתר ערוץ 7, 16 ביולי 2015
↑  גל פרל פינקל, צה"ל בשירות הדיפלומטיה, באתר זמן ישראל, 2 בינואר 2020
↑   מנגנון מניעת החיכוך ימשיך לפעול כסדרו, באתר צה"ל, 20 בספטמבר 2018
↑  לילך שובל, ארצות הברית הצדיעה לאלוף נורקין, באתר ישראל היום, 6 בספטמבר 2019
↑  עמי רוחקס דומבה, ‏מטס חיל האוויר מעל מחנה הריכוז "דכאו", באתר "IsraelDefense‏", 19 באוגוסט 2020
↑   מפקד חיל האוויר השתתף במטס יום העצמאות. צפו, באתר צה"ל, 15 באפריל 2021
↑   אות הרמטכ"ל למפקד חיה"א הגרמני, מדליה גרמנית למפקד חיה"א הישראלי, באתר צה"ל, 19 באוקטובר 2021
↑   מערכת את"צ, אלוף תומר בר נכנס לתפקידו כמפקד חיל האוויר, באתר צה"ל, 4 באפריל 2022
↑  יובל אזולאי, מהקוקפיט לחברת שילוח: התפקיד החדש של מפקד חיל האוויר לשעבר, באתר כלכליסט, 21 בנובמבר 2022
↑  סופי שולמן, עמיקם נורקין מקים קרן חדשה להשקעות בביטחון, חלל ותעופה, באתר כלכליסט, 22 באוגוסט 2024
↑  מפקד חה"א ישקיע בטכנולוגיות חדשניות שקשורות לרחפנים וכטב"מים, באתר אייס, 22 באוגוסט 2024
↑  יואב זיתון, תוכניות זמיר נחשפות - וגם המינויים | זו הביקורת החריפה של האלוף החדש במטכ"ל, באתר ynet, 5 במרץ 2025
| --- | --- |
בקרת זהויות :  GND: 1268410802  VIAF: 6312166414920002740003   WorldCat (עם VIAF): 6312166414920002740003
יעקב יוסף

הרב יעקב יוסף (18 באוקטובר 1946, כ"ג בתשרי ה'תש"ז – 12 באפריל 2013, ב' באייר ה'תשע"ג) היה ראש ישיבת "חזון יעקב", רב שכונת גבעת משה בירושלים, דיין, פוסק, חבר עיריית ירושלים וחבר הכנסת מטעם מפלגת ש"ס בכנסת ה-11. בנו השני של הרב עובדיה יוסף.
קורות חייו > נעוריו ותחילת דרכו הציבורית

נולד בירושלים, ילדם השני של הרב עובדיה ומרגלית יוסף. בהיותו בן שנה וחצי היגרה משפחתו לקהיר שבמצרים, שם כיהן אביו כאב בית דין. בהיותו כבן שנתיים נפצע בעינו הימנית ונוצרה בה צלקת שהסתירה את מרכז ראייתו בעין זו. הוא נותר עם לקות ראייה זו עד גיל 62, אז עבר טיפול שהשיב את ראייתו לתקינותה. 

כשנה לאחר מכן שבו לירושלים, אז השתלב במסגרת תלמוד תורה בני ציון. לאחר מכן למד בישיבת פורת יוסף ובישיבת קול תורה, וכן בחברותא קבועה עם אביו. 

ב-1968 נישא לנצחיה, בת הדיין הרב עמרם אזולאי (בנו של הרב שלום אזולאי), בטקס חופה וקידושין שסידר הרב יוסף שלום אלישיב. לאחר נישואיו למד בכולל קול יעקב, שם למד בחברותא עם הרב אליהו בקשי דורון, ובמוסד הרב קוק בירושלים, שם הוסמך לרבנות. החל משנת 1968 החל לשאת בקביעות דרשות שבועיות בשכונות שונות בירושלים, שהתאפיינו בסגנון עממי.
בשנים 1983–1984 היה חבר מועצת העיר ירושלים מטעם מפלגת ש"ס בבחירות הראשונות בהן התמודדה התנועה. לקראת הבחירות לכנסת ה-11 שובץ ברשימת ש"ס, שהתמודדה לראשונה בבחירות לכנסת, ונבחר במסגרתה לכנסת. היה חבר בוועדת חוקה, חוק ומשפט, ועדת החינוך והתרבות, וכן בוועדת החקירה הפרלמנטרית לתאונות דרכים. פעל למען תיקון חוק מיהו יהודי.